આ માટે સૌપ્રથમ તમારે જાગૃતિપૂર્વક જીવન જીવવાનું શરૂ કરવાનું છે. તેની સાથે જ બીજાઓ પર કોઇપણ ઘટના માટે દોષારોપણ કરવાનું પણ બંધ કરી દો. હવે જો તમારી અંદર ક્ષમતા છે કે તમે ગમે તેવી કપરી સ્થિતિઓમાં પણ માર્ગ શોધી શકો છો અને તેને સકારાત્મક દિશા તરફ વાળી શકો છો તો એ માટેનો પ્રયાસ તમારે પ્રયત્નપૂર્વક કરવો જ પડશે. આ માટે સૌપ્રથમ તમે ક્યો સંકલ્પ કરો છો? તે અંગે તપાસ કરો અને તમારા એ સંકલ્પની ગુણવત્તા કેટલી છે? તે અંગે પણ વિચારો. હવે સંકલ્પોને તો આપણે જોયા નથી, પરંતુ તેની કલ્પના કરવાની છે.